Wolmar Johann von Bock

Wolmar Johann von Bock (ristitud 10. jaanuaril 1673 (vkj 31. detsembril 1672) Riias; suri juulis 1710 Dünamündes) oli Liivimaa aadlik ja Rootsi sõjaväelane (ooberstleitnant, 1703).

1686. aastal liitus ta Soopsi jalaväerügemendiga. 1690. aastaks oli ta seal tõusnud alamohvitseriks. 1693. aastal teenis ta Hollandis. 1700. aastal liitus ta Schlippenbachi tragunirügemendiga, järgmine aasta oli ta kapten Stackelbergi jalaväerügemendis. 1703. aastal sai ta seal ooberstleitnandiks.

Wolmar Johann von Bock sündis Lahmuse, Loodi ja Visusti mõisniku ooberstleitnant Bernhard von Bocki (1625–1679) ja Maria Luitgard von Schlippenbachi(suri 1697) pojana.

Talle kuulus Loodi mõis.

 Perekond 
Wolmar Johann von Bock abiellus vabapreili Anna Helene von Wrangelliga, kes oli Urvaste mõisniku vabahärra Reinhold von Wrangelli ja Anna Margaretha von Zöge tütar. Abielust sündisid:
 Berend Johann von Bock, Liivimaa poliitik, Loodi, Pahuvere ja Vardi mõisnik
 Helene von Bock (u. 1700–1761), abiellus Lehmja, Karinu, Prandi ja Silmsi mõisniku Hans Heinrich von Roseniga (1703–1780)

 Sugupuu 
Viited:

 Vaata ka 
 Bock (Lahmuse)

 Viited 

Wolmar Johann
Kategooria:Rootsi ooberstleitnandid
Kategooria:Schlippenbachi tragunirügemendi ohvitserid
Kategooria:Liivimaa aadlikud
Kategooria:Loodi mõisnikud
Kategooria:Sündinud 1672
Kategooria:Surnud 1710